Beurtkrag opgeskortArgieffoto Volgens die kragvoorsiener was die kragnetwerk vroeër Dinsdagoggend erg onder druk maar het die vraag na elektrisiteit aansienlik afgeneem en dit is nie meer nodig om fase 1-beurtkrag toe te pas nie. Die kragnetwerk is al sedert Sondag onder druk nadat ŉ eenheid by Koeberg-kragstasie weens ŉ tegniese fout van die netwerk afgehaal is. Fase 1-beurtkrag maak voorsiening dat tot 1000 MW se kragverbruik gesny word, fase 2 tot 2000 MW en fase 3 maak voorsiening vir die sny van tot 4000 MW se kragverbruik.